Document ID: /roh_data/filtered/fineweb-2-filterrobots_roh.jsonl.gz/41633

Naziunal/Internaziunal - Gian Gilli surpiglia Swissalpine
A partir da l'auter onn è Gian Gilli a la testa dal Swissalpine. El surpiglia la direcziun da la pli gronda occurrenza grischuna da currer da la stad dal fundatur Andrea Tuffli. Quai scriva la suprastanza en ina communicaziun.
Tar SwissSki è Gilli tranter auter stà scheftrenader da passlung e schef dal sport da prestaziun. Il 2003 ha el funcziunà sco directur da sport dals campiunadis mundials da skis a San Murezzan 2003. Actualmain è Gilli CEO dals campiunadis mundials da hockey sin glatsch ch'èn l'auter onn a Turitg ed a Losanna.